# OMAN LAITTEEN KÄYTTÖ ETÄOPETUKSESSA MALLISOPIMUSPOHJA LUKUVUOSI 2021-2022 PERUSOPETUS

Suostumus perusopetuksen oppilaan omien tietoteknisten laitteiden käyttämiseen mahdollisen etäopetusjakson aikana

Oppilas: Kirjoita oppilaan nimi

Koulu ja luokka: Kirjoita koulu ja luokka

Perusopetuslain 20 a §:n mukaan 1.8.2021-31.7.2022 mahdollisten poikkeuksellisien opetusjärjestelyiden aikana opetuksessa tarvittavat laitteet, yhteydet ja materiaalit ovat perusopetuksen oppilaille maksuttomia. Lähtökohtana on, että opetuksessa käytetään koulun laitteita, mutta myös oppilaan omaa laitetta voidaan käyttää osana opetusta. Alle 15-vuotiaan osalta huoltaja päättää, voiko lapsi käyttää mobiililaitettaan tai kotoa löytyviä laitteita etäopetuksessa. Viisitoista vuotta täyttänyt päättää lähtökohtaisesti itse, käyttääkö hän mobiililaitettaan etäopetuksessa. Opetuksen järjestäjä ei voi edellyttää, että huoltajat hankkivat oppilaille poikkeuksellisissa opetusjärjestelyissä tarvittavat laitteet, vaan omien laitteiden käytön on perustuttava suostumukseen. Opetuksen järjestäjä huolehtii jokaiselle niitä tarvitsevalle oppilaalle laitteet, yhteydet ja materiaalit.

Tällä sopimuksella omaa laitetta voidaan käyttää myös siinä tilanteessa, että oppilas on karanteenissa, eristyksessä tai hän on etäopetuksessa, koska kuuluu riskiryhmään tai hänen perheenjäsenensä kuuluu riskiryhmään.

Allekirjoittamalla tämän asiakirjan huoltaja antaa suostumuksensa siihen, että oppilas voi käyttää seuraavia tietoteknisiä laitteita (jatkossa Laite) etäopetuksessa tässä jäljempänä todettujen käyttöehtojen ja periaatteiden mukaisesti (rasti ne laitteet, joihin suostumus annetaan).

puhelin

puhelimessa on käytettävissä internetyhteys

tabletti

tabletissa on käytettävissä internetyhteys

tietokone

tietokoneessa on käytettävissä internetyhteys

muu mobiililaite: Tarkenna tähän

muussa laitteessa on käytettävissä internetyhteys

kotona on käytettävissä internetyhteys

Laitteen opetuskäyttö tapahtuu opettajan antamia ohjeita noudattaen. Laitteiden käytön etäopetuksessa tulee olla lain, hyvien tapojen ja näiden käyttöehtojen mukaista. Koulu ei vastaa Laitteen katoamisesta. Mikäli Laite tai ohjelmisto rikkoutuu oppilaan omassa käytössä, vastaa hän itse tai Laitteen muu omistaja vahingosta.

Tämä suostumus on voimassa lukuvuoden 2021-2022. Suostumus voidaan peruuttaa ilmoittamalla siitä kirjallisesti koululle.

Päiväys: Kirjoita päivämäärä

Huoltajan/huoltajien allekirjoitus ja nimen selvennys: Kirjoita tähän